A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()**

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**  Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας;  (πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ενδημικών φυτών – έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ)  Σε συνεδρία προσωπικού συζητήθηκε ήδη το σχέδιο δράσης για τη δημιουργία κήπου με δέντρα και αναρριχητικά στην Νότια πλευρά του σχολείου, με στόχο την αντιμετώπιση του ψηλού –ανυπόφορου θερμικού φορτίου το Καλοκαίρι, σε όλες τις αίθουσες της Νότιας πτέρυγας. Προωθήθηκε μετά στο Κεντρικό Μαθητικό Συμβούλιο και στον Σύνδεσμο Γονέων για συζήτηση και απόψεις. Στο σχέδιο δράσης αναφέρεται ότι η κάθε τάξη θα έχουν υπό την ευθύνη τους συγκεκριμένα δέντρα και ανθώνες. Οι ομάδες εργασίας κάθε τάξης θα έχουν συγκεκριμένες υπευθυνότητες και διακριτούς ρόλους. Οι υπευθυνότητες θα αλλάζουν σε τακτά διαστήματα ώστε όλοι οι μαθητές/τριες να περάσουν από όλες και έτσι να συμμετέχουν σε όλα τα στάδια της δημιουργίας του κήπου. Η όλη διαδικασία και η βιωματική μάθηση θα δημιουργήσει μαθησιακές εμπειρίες αλλά και ευκαιρίες για την επανασύνδεση των παιδιών με τη φύση, ενώ παράλληλα θα ενισχύσει την κατανόηση της περιβαλλοντικής αειφορίας.  Αφού ολοκληρώθηκε το σχέδιο δράσης ζητήθηκε η βοήθεια αρχιτέκτονα για την τοπιοτέχνηση. Ο αρχιτέκτονας αφού άκουσε τις απόψεις των παιδιών παρουσίασε στα παιδιά τη διαδικασία. Οι μαθητές/τριες της Α και Β΄ τάξης στο μάθημα της Γεωγραφίας έκαναν επιτόπια έρευνα στην αυλή του σχολείου για να επιλέξουν τον κατάλληλο χώρο για τη δημιουργία του κήπου και να μεταφέρουν την πρότασή τους ώστε να συζητηθεί από το Κεντρικό Μαθητικό Συμβούλιο. Για την επιλογή του χώρου αποφάσισαν αρχικά τα κριτήρια (να είναι ένας χώρος ανεκμετάλλευτος, να είναι ασφαλής, να μην εμποδίζει τη διακίνηση και να προσφέρει σκίαση το καλοκαίρι σε αίθουσες που υποφέρουν από τη ζέστη).  Στη συνέχεια, οι μαθητές/τριες θα ενημερωθούν από γεωπόνο και γεωργό (υπάρχουν στον Σύνδεσμο Γονέων του σχολείου) για την προετοιμασία των παρτεριών (γέμισμα με χώμα, το οποίο ήδη έχει εξασφαλιστεί με δωρεά) και την επιλογή των δέντρων και φυτών. Τα παιδιά θα προβούν σε διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση. Θα προσκληθεί από το Τμήμα Γεωργίας λειτουργός να ενημερώσει τα παιδιά για τα ενδημικά δέντρα έτσι ώστε να γίνει η καλύτερη δυνατή επιλογή τους ανάλογα και με τα πλεονεκτήματά τους έναντι της φύτευσης άλλων δέντρων και αναρριχητικών.  Στο μάθημα «Φυσικών Επιστημών» και «Περιβαλλοντικής Εκπαίδευσης» θα μάθουν τις συγκεκριμένα δέντρα, για τον κύκλο ζωής τους και θα βοηθήσουν στη φύτευση τους. Στο μάθημα «Γλώσσας» και «Ελληνικής ως 2ης γλώσσας» θα μάθουν το σχετικό λεξιλόγιο.  Η κομποστοποίηση του σχολείου (η οποία ήδη εξασφαλίστηκε από διαγωνισμό) θα συνεχίσει να γίνεται σε συστηματικότερη και σωστότερη βάση κατόπιν ενημέρωσης/επιμόρφωσης των ομάδων εργασίας από ειδικούς για την εκμάθηση των μυστικών της κομποστοποίησης.  Η συντονιστική ομάδα για τη δημιουργία κήπου, η οποία θα αποτελείται από μαθητές/τριες, εκπαιδευτικούς, βοηθητικό προσωπικό, τοπικούς και κοινωνικούς φορείς, θα εποπτεύει την πρόοδο της διαδικασίας και θα συνεδριάζει συχνά για να συζητά τυχόν ανάγκες για τον συντονισμό ενεργειών και επαναπρογραμματισμό όπου τυχόν χρειάζεται και αναπροσαρμογή του σχεδίου δράσης. |
|  |
| **Παιδαγωγικές μέθοδοι**  Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)  Θα χρησιμοποιηθούν οι πιο κάτω παιδαγωγικές μέθοδοι:  Α) Βιωματική μάθηση. Τα παιδιά θα εμπλακούν άμεσα στις διαδικασίες επιλογής του χώρου με βάση δοσμένα κριτήρια, στην επιτόπια παρατήρηση συνθηκών (χώμα, προσανατολισμός, ασφάλεια), στη γνωριμία παραδοσιακών δέντρων, στην επιλογή τους, στη φύτευση, στο πότισμα και στην περιποίηση- φροντίδα τους μέσα από τα μαθήματα Γλώσσα, Μαθηματικά, Τέχνη, Επιστήμη, Μουσική, Περιβαλλοντική Αγωγή, Αγωγή Υγείας, Θρησκευτικά, Σχεδιασμός και Τεχνολογία, Ελληνική ως 2η γλώσσα.  Β) Διαθεματική μάθηση: Τα παιδιά θα ασχοληθούν με σχετικά θέματα που αφορούν τον κήπου στα μαθήματα: Γλώσσα, Μαθηματικά, Τέχνη, Επιστήμη, Μουσική, Περιβαλλοντική Αγωγή, Αγωγή Υγείας, Θρησκευτικά, Σχεδιασμός και Τεχνολογία, Ελληνική ως 2η γλώσσα.  Γ) Διερευνητική μάθηση- έρευνα. Τα παιδιά μέσα από μελέτη, υποθέτουν, εκτιμούν , επιβεβαιώνουν, ερευνούν, και καταλήγουν σε συμπεράσματα σε θέματα που αφορούν στην όλη διαδικασία υλοποίησης (από την επιλογή του χώρου, των φυτών και δεντρών, στη φροντίδα και προστασία).. |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα**  Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.  Κάθε βαθμίδα εκπαίδευσης έχει το δικό της Αναλυτικό Πρόγραμμα (ΑΠ) και η σύνδεση του προγράμματος θα γίνει με βάση το ΑΠ κάθε βαθμίδας (Προδημοτικής, Δημοτικής, Μέσης Γενικής Εκπαίδευσης, Μέσης Τεχνικής Επαγγελματικής Εκπαίδευσης και Κατάρτισης).  Η πιο κάτω σύνδεση είναι ενδεικτική.   |  |  | | --- | --- | | **Βοηθητικές ερωτήσεις** | **Σύνδεση με το ΑΠ** | | Πώς θα αξιοποιηθεί ο χώρος πρασίνου για τη διδασκαλία περιβαλλοντικής διαχείρισης, αειφόρων πρακτικών και την ανάδειξη της σημασίας της βιοποικιλότητας | **Εκπαίδευση για την Αειφόρο Ανάπτυξη**  1.Να ευαισθητοποιηθούν οι μαθητές/τριες σε θέματα που αφορούν σ’ ένα καθαρό περιβάλλον χωρίς σκουπίδια και να αναπτύξουν θετικές στάσεις σε ό,τι αφορά στη μείωση και την ορθολογική διαχείριση των απορριμμάτων.  2.Να αντιληφθούν ότι η κομποστοποίηση είναι μια φυσική διαδικασία, η οποία μετατρέπει τα οργανικά υλικά σε μια πλούσια σκούρα ουσία. Αυτή η ουσία λέγεται κομπόστ ή χούμους ή εδαφοβελτιωτικό. Η κομποστοποίηση είναι ένας πολύ άμεσος και σημαντικός τρόπος ανακύκλωσης. | | Πώς θα αξιοποιηθεί με πρακτικό τρόπο, ο χώρος πρασίνου για τη διδασκαλία επιστημονικών εννοιών, ώστε να καταστεί ζωντανό εργαστήριο; | **Φυσικές Επιστήμες - Βιολογία**  1. Να παρατηρούν και να καταγράφουν αλλαγές στο φύλλωμα διάφορων φυτών με την πάροδο του χρόνου.  2.Να συγκρίνουν τις παρατηρήσεις τους ανάμεσα σε διάφορα φυτά για εντοπισμό διαφορών και ομοιοτήτων.  3.Να εντοπίσουν τα μέρη που παρατηρούνται σε όλα τα φυτά: ρίζα, βλαστός, φύλλα, άνθη, καρποί.  4. Να κάνουν καταγραφή περιοδικών παρατηρήσεων με σχέδια και φράσεις, σχετικά με την πορεία της εξέλιξης ενός φυτού από τη στιγμή που το φυτεύουν ως τον θάνατό του.  5. Να συγκλίνουν τις παρατηρήσεις ως προς τα στάδια της εξέλιξης των φυτών.  6. Να ερμηνεύουν τις παρατηρήσεις τους σχετικά με την εξέλιξη της ζωής των φυτών, για να διαπιστώσουν τα στάδια του κύκλου τους.  7. Να αναγνωρίζουν και ελέγχουν παράγοντες (μεταβλητές) που επηρεάζουν τη φύτρωση του φυτού.  8.Να ερμηνεύουν τον κύκλο του νερού με βάση τις μεταβολές στις φάσεις του, οι οποίες συμβαίνουν ως αποτέλεσμα των μεταβολών της θερμοκρασίας. | | Πώς θα καλλιεργηθούν μαθηματικές δεξιότητες αξιοποιώντας τον χώρο πρασίνου (μέτρηση της ανάπτυξης των δεντρών/φυτών, υπολογισμός διαστάσεων υποστυλωμάτων για τα φυτά, κ.λπ); | **Μαθηματικά**  1.Να εκτιμούν μεγέθη, μετρήσεις, ποσότητες.  2.Να φτιάχνουν και να ερμηνεύουν γραφικές παραστάσεις με πληροφορίες που έχουν συλλέξει.  3.Να συγκρίνουν μεγέθη, μετρήσεις, ποσότητες.  4.Να κατασκευάζουν και να επιλύουν προβλήματα με θέμα εμβαδόν και περίμετρο.  5.Να εκτιμούν και υπολογίζουν το άθροισμα, τη διαφορά, το γινόμενο και το πηλίκο αριθμών.   |  | | --- | |  | | | Πώς μπορεί να προωθηθεί η σημασία της υγιεινής διατροφής και γενικότερα της υγείας μας; | **Αγωγή Υγείας - Οικιακή Οικονομία**  1.Να αναγνωρίζουν τη συμβολή των δεντρών στην παραγωγή προϊόντων διατροφής για τον άνθρωπο.  2. Να διακρίνουν τα είδη διατροφής που προέρχονται από δεντρά-Φυτικές τροφές.  3. Να μελετήσουν τις βασικές κατηγορίες φυτών που μας προσφέρουν τροφή: δημητριακά, εσπεριδοειδή, όσπρια, λαχανικά.  4.Να ερμηνεύουν τις πληροφορίες της μεσογειακής πυραμίδας διατροφής, για να εξάγουν συμπεράσματα σχετικά με τη σημασία των φυτικών προϊόντων στη διατροφή του ανθρώπου.  5.Να εξετάσουν τη συχνότητα κατανάλωσης τροφών από τη βάση ως την κορυφή της πυραμίδας.  6. Να επισημάνουν τις τροφές που πρέπει να καταναλώνονται καθημερινά, λιγότερο συχνά και πολύ αραιά, σύμφωνα με τη μεσογειακή πυραμίδα διατροφής. | | Πώς θα καλλιεργηθεί η δημιουργικότητα των μαθητών/μαθητριών; | **Τέχνη, Σχεδιασμός και Δημιουργικότητα**  Μαθησιακά αποτελέσματα με τους δείκτες επιτυχίας και δείκτες επάρκειας : Οι μαθητές χρησιμοποιούν κατάλληλες εικαστικές πρακτικές στην εικαστική έρευνα με τις πολλαπλές διαστάσεις του χώρου και του τόπου τους (Θεματική Περιοχή: Χώρος – Τόπος) Διερευνούν εικαστικά το πλαίσιο και τις σημασίες των πηγών που αφορούν την έρευνα για την εικαστική πρακτική: Τα παιδιά επισκέπτονται τον κήπο με τα δέντρα του σχολείου μας και καταγράφουν στο εικαστικό τους ημερολόγιο λεπτομέρειες των φυτών με τη χρήση διαφορετικών μέσων π.χ. σχεδιαστικά με τη χρήση φακών, φωτογραφικά, μέσω τριβής, σχέδιο εκ του φυσικού, γρήγορα σκίτσα, χρήση πηλού και τρόποι έκθεσης των τελικών τους έργων στο χώρο που να είναι ταιριαστό με το όλο έργο . | | Πώς επηρεάζει η μορφολογία, το κλίμα και οι καιρικές συνθήκες που επικρατούν σε μια περιοχή την ανάπτυξη των φυτών; | **Γεωγραφία**  1. Διεξαγάγουν και καταγράφουν παρατηρήσεις βιωματικά για το εγγύς περιβάλλον τους (φυσικό).  2. Περιγράφουν τις επιδράσεις των αλλαγών του καιρού στη βλάστηση.  3. Περιγράφουν και επεξηγούν τα χαρακτηριστικά του μεσογειακού κλίματος στην Κύπρο και στη Νότια Ευρώπη.  4. Ομαδοποιούν ή/και αναγνωρίζουν περιοχές στην Ευρώπη που έχουν παρόμοιες βιοκλιματικές συνθήκες και εξηγούν το γιατί.  5. Αναφέρουν και εξηγούν τους παράγοντες που διαμορφώνουν το κλίμα ενός τόπου.  6. Επιλέγουν φυτά με βάση τις κλιματολογικές συνθήκες του τόπου μας και τεκμηριώνουν με επιχειρήματα. | | Πώς θα καλλιεργηθεί ο σεβασμός και η αγάπη προς το πράσινο και πώς θα αναδειχθεί η σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση; | **Γλώσσα, Λογοτεχνία, Ιστορία**  **Λογοτεχνία (από την ενότητα Φύση και Λογοτεχνία)**  Από την Ενότητα Λογοτεχνία και Φύση, που υπάρχει σε όλες τις τάξεις του δημοτικού, οι μαθητές θα μελετήσουν τα κείμενα που δίνονται και αναμένεται:    να κατανοήσουν ότι ο άνθρωπος είναι μέρος της φύσης και αλληλεπιδρά μ’ αυτήν.  να ευαισθητοποιηθούν απέναντι στο οικοσύστημα αναπτύσσοντας οικολογική συνείδηση, ζωοφιλικά αισθήματα και γενικά σεβασμό προς το περιβάλλον.  να κατανοήσουν τη σημασία του «φυσικού» τρόπου ζωής και της άσκησης για την ψυχοσωματική υγεία/ισορροπία του ανθρώπου («νους και σώμα υγιή»)  **Γλώσσα:**  Θα μελετηθούν κείμενα, ποιήματα και ιστορικές πηγές που φανερώνουν τη σχέση του λαού μας με την παραγωγή καρπών από δέντρα, την αγροτική ζωή και παράδοση που ήταν συνυφασμένη με την εποχική καλλιέργεια μεσογειακών ειδών.  Σύμφωνα με το αναλυτικό πρόγραμμα των Ελληνικών για την καλλιέργεια του σεβασμού και της αγάπης προς το πράσινο και την καλλιέργεια οπωροφόρων στο σχολείο.  Εντοπισμός πληροφοριών από κείμενα που αφορούν την αγάπη προς τη φύση και την καλλιέργεια φυτών.  Γνωριμία και χρήση λεξιλογίου σχετικού με το θέμα της καλλιέργειας κήπου.  Προφορική και γραπτή περιγραφή της διαδικασίας καλλιέργειας και φροντίδας του κήπου.  Ανάπτυξη επιχειρημάτων από μέρους των παιδιών για την χρησιμότητα της καλλιέργειας κήπου στο σχολείο.  Να διατυπώνουν με σαφήνεια και με χρήση του σχετικού λεξιλογίου την αξία του κήπου στην βελτίωση της σχολικής ζωής.  **Ιστορία:**  Θα μελετηθεί η ιστορική σχέση του λαού μας με την καλλιέργεια φυτών από τα προϊστορικά χρόνια μέχρι σήμερα.  Θα μελετηθούν πηγές από όλο το εύρος του αναλυτικού που αναδεικνύουν τη σημασία της καλλιέργειας φυτών στην βελτίωση της ποιότητας ζωής των ανθρώπων και στην ανάπτυξη του πολιτισμού.  Θα γίνει σύνδεση της ιστορίας και της λαογραφίας του τόπου μέσω σχετικών εικόνων, φωτογραφιών και άλλων πηγών που δείχνουν την καλλιέργεια φυτών στην Κύπρο σε διαφορετικές εποχές.  Να γίνει σύγκριση παλαιών και σύγχρονων μεθόδων καλλιέργειας. | | Πώς τα παιδιά θα εμπλουτίσουν το λεξιλόγιο τους σε σχέση με το περιβάλλον και θα αναγνωρίσουν την σημασία του στην ζωή μας; | **Λογοθεραπεία**   1. Να κατονομάζουν τα φρούτα. 2. Να κατονομάζουν τα δέντρα/φυτά. 3. Να διαχωρίζουν τα φρούτα από τα φυτά. 4. Να κατονομάζουν τα δέντρα. 5. Να διαχωρίζουν τα δέντρα σε σχέση με την εποχή τους. 6. Να τοποθετούν σε ορθή χρονική σειρά τα βήματα που ακολουθούνται για το φύτεμα. 7. Να δημιουργούν προτάσεις για την σημασία του περιβάλλοντος στην ζωή μας.   **Ειδική Εκπαίδευση**   1. Να αντιστοιχίζουν την εικόνα με το πραγματικό φρούτο . 2. Να κατονομάζουν τα φρούτα. 3. Να διαχωρίζουν τα φρούτα από τα λαχανικά. 4. Να κατηγοριοποιούν με κριτήριο το μέγεθος. 5. Να κατηγοριοποιούν με κριτήριο το χρώμα. 6. Να σειροθετούν τα βήματα που ακολουθούνται για το φύτεμα (τόσο προφορικά όσο και γραπτά). 7. Να γράφουν προτάσεις σχετικές με το φύτεμα, το κλάδεμα και το πότισμα. | | Πώς τα παιδιά θα εμπλουτίσουν το λεξιλόγιο τους και γενικά τον προφορικό και γραπτό τους λόγο στα Αγγλικά σε σχέση με τα Δάση και τη Μεσογειακή βλάστηση και να αναγνωρίσουν την σημασία του περιβάλλοντος στην ζωή μας; | **Αγγλικά**   1. Να κατονομάζουν τα φρούτα στα Αγγλικά. 2. Να κατονομάζουν τα δέντρα στα Αγγλικά. 3. Να διαχωρίζουν τα φρούτα από τα λαχανικά στα Αγγλικά. 4. Να κατονομάζουν τα φυτά στα Αγγλικά. 5. Να τοποθετούν σε ορθή χρονική σειρά τα βήματα που ακολουθούνται για το φύτεμα στα Αγγλικά. 6. Να δημιουργούν προτάσεις για την σημασία του περιβάλλοντος στην ζωή μας στα Αγγλικά. | |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;   * Έρευνα επιτόπια για την εξεύρεση χώρου, μελέτη χαρακτηριστικών των δεντρών/φυτών, για το είδος ποτίσματος, για την προστασία των φυτών * Διάλογος ώστε να παρουσιαστούν οι αρχικές γνώσεις των παιδιών, διάλογος συνεχής ώστε τα παιδιά να κατανοήσουν και να εμβαθύνουν καλύτερα και πιο αποτελεσματικά σε διάφορες συναφείς έννοιες. Έτσι, μεταξύ άλλων εξασφαλίζεται έτσι η αλληλεπίδραση, ακούγονται οι προβληματισμοί. * Κριτική σκέψη. Οι μαθητές/τριες θα καλεστούν να βρουν πληροφορίες για τα σχετικά θέματα, να τις αξιολογήσουν και να πάρουν αποφάσεις. * Αναλυτικοσυνθετική σκέψη. Οι μαθητές/τριες για να προβούν στον προγραμματισμό και συντονισμό των ενεργειών που απαιτούνται για τη δημιουργία του κήπου θα πρέπει να αναλύσουν τη διαδικασία και να συνθέσουν τα απαιτούμενα βήματα. * Δημιουργικότητα. Τα παιδιά θα πρέπει να χρησιμοποιήσουν τη δημιουργικότητά τους ώστε να αξιοποιήσουν σωστά τους πόρους του προγράμματος, τα υφιστάμενα εργαλεία/σκεύη του σχολείου. * Καλλιτεχνική έκφραση. Τα παιδιά θα δημιουργήσουν θα φτιάξουν ποιήματα ή και τραγούδια με θέμα τον κήπο τους. * Επίλυση προβλήματος. Τα παιδιά θα εργαστούν λαμβάνοντας υπόψη τα δεδομένα και τα απαιτούμενα για να βρουν τον καλύτερο τρόπο να φτιάξουν τον κήπο τους. |
|  |
| **Ενημέρωση/Επιμόρφωση**  Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου;  Σε συνεδρία προσωπικού συζητήθηκε ήδη το σχέδιο δράσης για τη δημιουργία του λαχανόκηπου. Προωθήθηκε μετά στο Κεντρικό Μαθητικό Συμβούλιο και στον Σύνδεσμο Γονέων για συζήτηση και απόψεις. Στο σχέδιο δράσης αναφέρεται ότι η κάθε τάξη θα αναλάβει έναν ανθώνα και ένα δέντρο. Οι ομάδες εργασίας κάθε τάξης θα έχουν συγκεκριμένες υπευθυνότητες και διακριτούς ρόλους. Οι υπευθυνότητες θα αλλάζουν σε τακτά διαστήματα ώστε όλοι οι μαθητές/τριες να περάσουν από όλες και έτσι να συμμετέχουν σε όλα τα στάδια της δημιουργίας του κήπου.  Στα άτομα που εργάζονται στη σχολική μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) έχει κοινοποιηθεί το σχέδιο δράσης ώστε να ενημερωθούν. Το σχέδιο δράσης προνοεί επιμόρφωση των μελών της σχολικής μονάδας σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου με την πρόσκληση ειδικών. Επιπρόσθετα, για την όλη πορεία υλοποίησης του έργου θα χρησιμοποιηθεί η Τεχνολογία. Θα οργανωθεί επικοινωνία σε ηλεκτρονικό ταχυδρομείο ή με τη χρήση του viber, την αξιοποίηση πηγών από το διαδίκτυο ή και τον διαμοιρασμό έντυπου υλικού. |
|  |
| **Συμμετοχή και Δράση**  Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)  Αρχικά σε συνεδρία προσωπικού συζητήθηκε ήδη το σχέδιο δράσης για τη δημιουργία του κήπου. Προωθήθηκε μετά στο Κεντρικό Μαθητικό Συμβούλιο και στον Σύνδεσμο Γονέων για συζήτηση και απόψεις.  Στη συνέχεια, θα δημιουργηθούν ομάδες εργασίας, (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) οι οποίες θα συντονίζονται από τη Συντονιστική Ομάδα του σχολείου.  Η κάθε τάξη θα αναλάβει έναν ανθώνα και ένα δέντρο και την επόμενη χρονιά άλλο κ.ο.κ. Οι ομάδες εργασίας κάθε τάξης θα έχουν συγκεκριμένες υπευθυνότητες και διακριτούς ρόλους. Οι υπευθυνότητες θα αλλάζουν σε τακτά διαστήματα ώστε όλοι οι μαθητές/τριες να περάσουν από όλες και έτσι να συμμετέχουν σε όλα τα στάδια της δημιουργίας του κήπου.  Γεωργοί και γεωπόνοι (μέλη του Συνδέσμου Γονέων) θα κατευθύνουν τις ομάδες εργασίας ως προς τη φύτευση, το πότισμα π.χ. τη δημιουργία αυτόματου συστήματος ποτίσματος και χρήση του, την προετοιμασία και τον εμπλουτισμό του εδάφους με ό,τι χρειάζονται τα συγκεκριμένα δέντρα και φυτά. Οι ομάδες εργασίας θα παρατηρούν, θα προστατεύουν και θα φροντίζουν τον κήπο με την απομάκρυνση ζιζανίων ή/και τη χρήση οργανικών μεθόδων παρασίτων. Επίσης, οι ομάδες θα αναλάβουν τη συγκομιδή και τη διάθεση των φρούτων.  Η συντονιστική ομάδα για τη δημιουργία λαχανόκηπου, η οποία θα αποτελείται από μαθητές/τριες, εκπαιδευτικούς, βοηθητικό προσωπικό, τοπικούς και κοινωνικούς φορείς, θα εποπτεύει την πρόοδο της διαδικασίας και θα συνεδριάζει συχνά για να συζητά τυχόν ανάγκες για τον συντονισμό ενεργειών και επαναπρογραμματισμό όπου τυχόν χρειάζεται και αναπροσαρμογή του σχεδίου δράσης.  Με το ξεκίνημα της χρονιάς θα τροχιοδρομηθεί η υλοποίηση eTwinning έργου με σχολεία της Ευρώπης τα οποία θα προβούν στη δημιουργία κήπου για τον εμπλουτισμό αλλά και τη διάχυση των μαθησιακών πρακτικών, γνώσεων, δεξιοτήτων, στάσεων που θα αποκτηθούν από τη διαδικασία. |
|  |
| **Δεξιότητες ζωής**  Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)  Οι μαθητές/τριες θα επιλέξουν τον κατάλληλο χώρο, τα κατάλληλα δέντρα/φυτά, θα βοηθήσουν στη φύτευση , θα ποτίζουν , θα ξεχορτίζουν και θα λαμβάνουν μέτρα για την ασφάλεια και ανάπτυξη του κήπου. Λόγω των μικτών ομάδων εργασίας θα μάθουν πρακτικές από ειδικούς αλλά και διαγενεακά. Επίσης, θα μαζεύουν και θα καταναλώνουν τα φρούτα και θα χρησιμοποιήσουν απλές και σύνθετες συνταγές με τα φρούτα. Εάν υπάρχει αρκετή παραγωγή φρούτων θα μπορούσαν να τα πωλήσουν στην τοπική κοινωνία σε παζαράκι. |
|  |
| **Τοπική κοινότητα και ευρύτερη κοινωνία:** Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.   1. Πώς θα αξιοποιηθεί η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου; (κληρονομικοί σπόροι, πολιτιστική σημασία ορισμένων φυτών, παραδοσιακές καλλιεργητικές πρακτικές)   Επιτόπια έρευνα στον χώρο του σχολείου και της γειτονιάς για παραδοσιακούς σπόρους.  Έρευνα για την πολιτιστική σημασία ορισμένων φρούτων  Εφαρμογή παραδοσιακών καλλιεργητικών πρακτικών που μπορούν να μελετηθούν .   1. Πώς θα εμπλέξετε την κοινότητα στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ.), ώστε να εμπλουτίσετε τις γνώσεις και πρακτικές δεξιότητες των μαθητών/μαθητριών στη δημιουργία, καλλιέργεια και συντήρηση κήπου;   Με σκοπό την ενημέρωση/επιμόρφωση θα καλεστούν κηπουροί, ειδικοί σε θέματα περιβάλλοντος που ανήκουν στην κοινότητα ή όχι. Ανάλογα θα αξιοποιηθούν και οι γονείς, παππούδες γιαγιάδες του σχολείου. Θα οργανωθούν μαθήματα με παππούδες γονείς –μαθητές/τριες στο ίδιο θρανίο- διαγενεακή γνώση. Επιπλέον, θα πραγματοποιηθούν εκπαιδευτικές επισκέψεις στην κοινότητα (τοπικές αγορές για αγορά και γνωριμία των φυτών).   1. Ποια οφέλη αναμένετε να αποκομίσει η τοπική κοινότητα και η ευρύτερη κοινωνία από τις δραστηριότητες που προτίθεστε να οργανώσετε (διάχυση της γνώσης για οργανική γεωργία, καμπάνιες ενημέρωσης, διασύνδεση με τη βιομηχανία, επιχειρηματικότητα, επανασύνδεση ανθρώπου-φύσης, κ.λπ);   Η τοπική κοινότητα μέσα από τη συνεχή ενημέρωση για τη συγκεκριμένη δράση γνωρίζει ότι στόχος του σχολείου είναι η επανασύνδεση ανθρώπου –φύσης με όλα τα θετικά οφέλη και καλείται να συμμετέχει και η ίδια με τους πιο πάνω τρόπους. θα μπορεί το σχολείο να οργανώνει βιωματικές δραστηριότητες προόδου της δράσης, τρίπτυχο ή μηνιαίο έντυπο, χρήση τεχνολογίας ή πρόσκληση στην τελετή Εγκαινίων των 142 χρόνων λειτουργίας του σχολείου.. |
|  |
| **Συνεργασίες και συνέργειες**  Προσδιορίστε τις συνεργασίες που προτίθεστε να αναπτύξετε με φορείς και οργανισμούς για τη δημιουργία, τη συντήρηση και την προστασία του χώρου πρασίνου (πχ οργάνωση εθελοντικών προγραμμάτων καθαρισμού και συντήρησης, συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας κ.λπ.)  Με σκοπό την πραγματοποίηση της δράσης θα συνεργαστούμε με:  Επαγγελματίες κηπουρούς και γεωργούς (φύτευση, περιποίηση), γεωπόνους (αντιμετώπιση τυχόν ασθενειών των φυτών/δέντρων), ομάδες γονέων (εθελοντική εργασία για την ετοιμασία των ανθώνων, επίβλεψη αυτόματου συστήματος ποτίσματος κατά τις διακοπές), μάγειρες (παρασκευή εδεσμάτων από τα φρούτα), Τμήμα Κήπων του Δήμου (χρήση γεωφάσματος), λειτουργούς του Τμήματος Γεωργίας (παραδοσιακοί σπόροι), επιστάτριες (επίβλεψη, καθαριότητα, ασφάλεια χώρου του κήπου). |